S-5182/2022

Mál þetta, sem dómtekið var 31. maí sl., er höfðað með ákæru, útgefinni af lögreglustjóranum á höfuðborgarsvæðinu 8. nóvember [ 2022], á hendur A-kk-þgf Þ-kk-þgf H-kk-þgf, kt. [...], [...], [...], fyrir eftirtalinn brot:

1. Þjófnað með því að hafa, þriðjudaginn 28. apríl 2020, í verslun [...] að [...] í Reykjavík, stolið einni flösku af Smirnoff vodka að söluverðmæti 4.399 kr.

2. Þjófnað með því að hafa, miðvikudaginn 29. apríl 2020, í verslun [...] í [...] í Reykjavík, stolið einni flösku af Baraldri gini að söluverðmæti 3.980 kr.

Telst háttsemi í báðum ákæruliðum varða við 1. mgr. 244. gr. almennra hegningarlaga nr. 19/1940. Þess er krafist að ákærði verði dæmd til refsingar og greiðslu alls sakarkostnaðar.

Einkaréttarkröfur:

Fyrir hönd [...], kt. [...], gerir A, lögmaður, vegna ákæruliðar 1, kröfu um að ákærði verði dæmdur til að greiða kröfuhafa skaðabætur að fjárhæð kr. 4.399, auk vaxta skv. 8. gr. laga nr. 38/2001 af þeirri fjárhæð frá [28]. apríl 2020 til 8. júní 2020. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Auk auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Fyrir hönd [...], kt. [...], gerir a, lögmaður, vegna ákæruliðar 2, kröfu um að ákærði verði dæmdur til að greiða kröfuhafa skaðabætur að fjárhæð kr. 3.980, auk vaxta skv. 8. gr. laga nr. 38/2001 af þeirri fjárhæð frá 29. apríl 2020 til 8. júní 2020. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Auk auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Til stóð að þingfesta mál þetta 7. desember 2022, 25. janúar, 15. febrúar og 8. mars 2023 en ekki tókst að birta fyrirkall fyrir ákærða. Birting fyrirkalls tókst 24. apríl sl. og stóð til að þingfesta málið 3. maí 2023 en málinu var frestað utan réttar til dagsins í dag vegna gagnaöflunar verjanda ákærða.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í[...]. Samkvæmt framlögðu sakavottorði, dagsettu 1. nóvember 2022, var ákærði dæmdur í 3 mánaða fangelsi, skilorðsbundið til tveggja ára, með héraðsdómi Reykjavíkur [...] 2012, meðal annars fyrir þjófnað. Hann var síðan dæmdur í 4 mánaða fangelsi, skilorðsbundið til tveggja ára, með héraðsdómi Reykjavíkur [...]2013, meðal annars fyrir þjófnað, enum var að ræða skilorðsrof ogvar skilorð dómsins frá 2012 dæmt upp. Þá var hann dæmdur í 6 mánaða fangelsi, skilorðsbundið til þriggja ára, með dómi Héraðsdóms Reykjavíkur frá [...]2015, fyrir þjófnað, en um var að ræða skilorðsrof og var skilorð dómsins frá 2013 dæmt upp. Ákærði var síðan dæmdur í 12 mánaða fangelsi með dómi Héraðsdóms Reykjavíkur frá [...]2018 meðal annars fyrir þjófnað, en um var að ræða skilorðsrof og var skilorð dómsins frá 2015 dæmt upp. Síðast var ákærði dæmdur í 5 mánaða fangelsi, með dómi Héraðsdóms Reykjavíkur frá [...]2019, meðal annars fyrir þjófnað.

Að öðru leyti kemur sakaferill ákærða ekki til skoðunar við ákvörðun refsingar nú.

Ákærða var veitt reynslulausn vegna fyrri dóma, skilorðsbundið í tvö ár, [...] 2020 af eftirstöðvum 270 daga refsingar. Með brotum þeim sem ákærði er nú sakfelldur fyrir hefur hann rofið skilorð reynslulausnarinnar sem honum var veitt og verður hún því dæmd upp og refsing ákærða ákveðin í einu lagi, sbr. 1. mgr. 82. gr. laga um fullnustu refsinga nr. 15/2016, sbr. 60. gr. almennra hegningarlaga nr. 19/1940.

Á kærði hefur skýlaust játað brot sitt í dag og lagt sig fram um að snúa lífi sínu til betri vegar sbr. framlagt vottorð þar um. Þar að auki eru sakir ekki miklar og langt er frá því að ákærði framdi brot sín. Verður að virða allt framangreint ákærða til refsimildunar samanber 2., 5. og 8. tl. 1. mgr. 70. gr. almennra hegningarlaga nr. 19/1940. Aftur á móti horfir það til refsiþyngingar að ákærði hefur ítrekað gerst sekur um auðgunarbrot og vísast í því sambandi til 255. gr. sömu laga.

Með hliðsjón af öllu framangreindu, sakarefni þessa máls, 60. og 77. gr. almennra hegningarlaga nr. 19/1940 þykir refsing ákærða hæfilega ákveðin 10 mánaðafangelsi.

Af hálfu [...], er krafist skaðabóta samtals að fjárhæð 8.379 króna, auk vaxta og dráttarvaxta, vegna ákæruliða 1 og 2. Ákærði hefur samþykkt framkomnar bótakröfur. Þykja bótakröfurnar nægilega rökstuddar og verður ákærði því dæmdur til að greiða bótakrefjanda ofangreinda fjárhæð ásamt vöxtum eins og nánar greinir í dómsorði. Bótakrafan var birt fyrir ákærða í þinghaldi 31. maí sl. og reiknast dráttarvextir frá því tímamarki er mánuður er liðinn frá þeim degi. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða eins og krafist er.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, K-kvk-ef F-kvk-ef lögmanns, sem þykir hæfilega ákveðin með hliðsjón af tímaskýrslu lögmanns og umfangi málsins 225.990 krónur að meðtöldum virðisaukaskatti. 210.924 krónur að meðtöldum virðisaukaskatti.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-kk-nf Þ-kk-nf H-kk-nf, sæti fangelsi í 10 mánuði.

Ákærði greiði[...]8.379 krónur í skaðabætur með vöxtum samkvæmt 8. gr. laga nr. 38/2001, af krónum 4.399 krónum frá 28. apríl 2020 til 29. apríl 2020 og af krónum 8.379 krónum frá þeim degi til 31. júní 2023, enmeð dráttarvöxtum af heildarfjárhæð samkvæmt 1. mgr. 6. gr, sbr. 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, K-kvk-ef F-kvk-ef lögmanns, 210.924 krónur að meðtöldum virðisaukaskatti.

H-kvk-nf S-kvk-nf B-kvk-nf